ጠቅላይ ሚኒስትር ዶ/ር አብይ ከአውሮፓ ህብረት አለም አቀፍ ልማት ትብብር ኮሚሽነር ኒቨን ሚሚካን ጋር ተወያዩ
ጠቅላይ ሚኒስትር ዶክተር አብይ አህመድ ከአውሮፓ ህብረት አለም አቀፍ ልማት ትብብር ኮሚሽነር ኒቨን ሚሚካን ጋር በጽህፈት ቤታቸው ተወያዩ፡፡ውይይቱም ጠቅላይ ሚኒስትሩ በቤልጅየም ብራስልስ ይፋዊ ጉብኝት ባደረጉበት ወቅት ከአውሮፖ ህብረት ኮሚሽን አመራሮች ጋር ካደረጉት ውይይት የቀጠለ ነው ተብሏል፡፡በውይይቱ ወቅት ሚሚካ የአውሮፖ ህብረት በኢትዮጵያ ለሚካሄደው ፖለቲካዊና ኢኮኖሚያዊ ለውጥ ያለውን ድጋፍ በመግለጽ ህብረቱ የልማት ፕሮጀክቶችን በገንዘብ መደገፉን እንደሚቀጥል አረጋግጠዋል፡፡በተጨማሪም የአውሮፓ ህብረት የኢትዮጵያን የአፍሪካ ቀንድ ቀጠና ትስስር ህልምን ተመርኩዞ በቀጠናው የሚካሄዱ ጥምር የልማት ፕሮጀክቶችን ይደግፋል ነው የተባለው፡፡ (ምንጭ፡-የጠቅላይ ሚነስትር ጽ/ቤት)